text: Psykisk syge dør tidligt
  22 august 2013 kl. 06.06
  Mennesker med en psykisk sygdom dør 15-20 år før andre. Det vil de gøre noget ved i Sønderborg.
  Det koster livslængde at være psykisk syg.
  Psykisk syge dør 15-20 år tidligere end mennesker uden en psykisk sygdom.
  Det gør de bl.a., fordi de generelt har en usund livsstil. De er flere rygere blandt psykisk syge end i den øvrige befolkning, ligesom de spiser mere usund kost og bevæger sig mindre.
  Det vil de gøre noget ved i Sønderborg.
  I næste uge afholdes nemlig en idrætsdag for psykisk syge.
  - Vi håber, at idrætsdagen kan give det ekstra fokus på, at små, realistiske skridt er vejen til en sundere livsstil. Borgerne skal gerne på egen krop opleve de gode effekter af at være fysisk aktive hver dag i form af øget trivsel både psykisk og fysisk, siger projektleder Mette Bruun Pedersen.
  